open-index/open-wikipedia-markdown huggingface dataset:
Latvijas vēlēšanu apgabali

thumb|320px|Vietu sadalījums vēlēšanu apgabalos

**Latvijas vēlēšanu apgabali** ir 1920. gada Latvijas Satversmes sapulces vēlēšanām izveidotas teritorijas, kurās ir savi deputātu kandidātu saraksti. 1. Saeimas vēlēšanas 1922. gadā un visas vēlākās Saeimas vēlēšanas notika piecos Latvijas vēlēšanu apgabalos — Rīgas, Vidzemes, Latgales, Zemgales un Kurzemes. No katra vēlēšanu apgabala ievēl noteiktu skaits deputātu proporcionāli iedzīvotāju skaitam apgabalā.

Pēc Latvijas neatkarības atjaunošanas notikušajās Saeimas vēlēšanās ārzemēs dzīvojošo Latvijas pilsoņu balsojumus pieskaita Rīgas vēlēšanu apgabalam.

## 2022. gada Saeimas vēlēšanu apgabali
Latvijas 10. Saeimas vēlēšanām izveidotie vēlēšanu apgabali:

### [[Rīgas vēlēšanu apgabals]]
right|thumb|180px|Rīgas vēlēšanu apgabals
Aptver Rīgas pilsētu un vēlēšanu iecirkņus ārvalstīs.

### Vidzemes vēlēšanu apgabals
right|thumb|180px|Vidzemes vēlēšanu apgabals
Iekļauj 17 novadus un 1 valstspilsētu:

### Latgales vēlēšanu apgabals
right|thumb|180px|Latgales vēlēšanu apgabals
Iekļauj 7 novadus un 2 valstspilsētas:

### Kurzemes vēlēšanu apgabals
right|thumb|180px|Kurzemes vēlēšanu apgabals
Iekļauj 5 novadus un 2 valstspilsētas:

### Zemgales vēlēšanu apgabals
right|thumb|180px|Zemgales vēlēšanu apgabals
Iekļauj 6 novadus un 1 valstspilsētu:

## Atsauces

## Ārējās saites
* Centrālā vēlēšanu komisija. Vēlēšanu apgabali

## Skatīt arī
* Latvijas administratīvais iedalījums
* Latvijas vēsturiskās zemes
* Latvijas plānošanas reģioni
* Latvijas tiesu apgabali
Berči

**Berči** var būt:

* Kristofs Berči (*Christoph Bertschy*; 1994) — Šveices hokejists;
* Pauls Makss Berči (*Paul Max Bertschy*; 1840—1911) - vācbaltiešu arhitekts, Liepājas galvenais arhitekts.
Vebers

**Vebers** (; sieviešu dzimtē Vebera) ir daļēji angliskots vācu cilmes uzvārds Vēbers (). Cilvēki ar šo uzvārdu:

* Endrū Loids Vebers (*Andrew Lloyd Webber*; 1948) — britu komponists;
* Kriss Vebers (*Chris Webber*; 1973) — amerikāņu basketbolists;
* Marks Vebers (*Mark Webber*; 1976) — austrāliešu autosportists.

## Skatīt arī
* Vēbers
* Šī Veibers
1931. gada plūdi Jēkabpilī

**1931. gada plūdi Jēkabpilī** bija vieni no lielākajiem Daugavas plūdiem Jēkabpils vēsturē.

Plūdi Jēkabpili pārsteidza 1931. gada 23. aprīlī, kad Daugava izgāja no krastiem un appludināja daudzas pilsētas ielas. Upes krasta mala applūda līdz pat Brīvības ielai, kas tajā laikā bijis neparedzēti augsts līmenis. 1931. gads bija gadsimta griezumā palu ūdeņiem visbagātākais gads. Plūdos Daugavas līmenis pārsniedza vidējo vasaras līmeni par 5,56 metriem. Maksimālais upes caurplūdums pie Jēkabpils 1. un 2. maijā sasniedza 7470 m3 sekundē. 2. maijā ūdens līmenis sāka mazināties. 

1931. gada Daugavas plūdus Jēkabpilī tā laika fotogrāfi bija nofotografējuši, bet Voldemāra Šņornieka grāmatu veikala īpašnieks Voldemārs Šņornieks pasūtīja fotogrāfiem pastkaršu komplektu ar plūdu skatiem, kas tika izgatavots augstā mākslinieciskā kvalitātē, bet vēlāk pārdots grāmatveikalā.

## Attēlu galerija

Attēls:Jēkabpils pilsētas dārzs.jpg|Jēkabpils pilsētas dārzs, 1931. gads
Attēls:Hikšteina alus darītava.jpg|Hikšteina alus darītava un Meržinska vilnas apstrādes fabrika, 1931. gads
Attēls:Zvanītaju iela.jpg|Zvanītāju iela, 1931. gads
Attēls:Belevijas viesnīca.jpg|Belvijas viesnīca, 1931. gads


## Ārējās saites
* Daugavas plūdi 1931. gadā

## Atsauces
Latvijas tiesu apgabali

thumb|500px|Latvijas tiesu apgabali pirms 2018. gada. Ar krāsu toņiem iezīmētas rajonu un pilsētu tiesas.

**Tiesu apgabali** ir Latvijas apgabaltiesu un tiesu namu darbības teritorijas. Latvijas Republikā darbojas sešas apgabaltiesas: Rīgas apgabaltiesa, Kurzemes apgabaltiesa, Latgales apgabaltiesa, Vidzemes apgabaltiesa, Zemgales apgabaltiesa un Administratīvā apgabaltiesa. Apgabaltiesa var būt gan pirmās instances tiesa, gan arī apelācijas instances tiesa. Apgabaltiesa ir pirmās instances tiesa tajos gadījumos, kad Civilprocesa likumā vai Kriminālprocesa likumā ir skaidri noteikts, ka konkrēta lieta pirmajā instancē izskatāma apgabaltiesā. Parasti tās ir sarežģītākas vai apjoma ziņā lielākas lietas. Apgabaltiesa ir apelācijas instance civillietām, krimināllietām un administratīvajām lietām, kuras izskatījusi rajona (pilsētas) tiesa vai tiesnesis vienpersoniski. Sekojošais iedalījums bija spēkā līdz 2018. gadam:

## Rīgas tiesu apgabals
* Rīgas apgabaltiesa (Rīga),
* Rīgas pilsētas Latgales priekšpilsētas tiesa,
* Rīgas pilsētas Vidzemes priekšpilsētas tiesa,
* Rīgas pilsētas Pārdaugavas tiesa,
* Jūrmalas pilsētas tiesa,
* Rīgas rajona tiesa (Ādažu novads, Ķekavas novads, Mārupes novads, Olaines novads, Ropažu novads, Salaspils novads, Saulkrastu novads),
* Siguldas tiesa (Siguldas novads).

## Kurzemes tiesu apgabals
* Kurzemes apgabaltiesa (Liepāja),
* Kuldīgas rajona tiesa (Kuldīgas novads),
* Liepājas tiesa (Dienvidkurzemes novads),
* Saldus rajona tiesa (Saldus novads),
* Talsu rajona tiesa (Talsu novads),
* Ventspils tiesa (Ventspils novads, Ventspils pilsēta).

## Latgales tiesu apgabals

* Latgales apgabaltiesa (Rēzekne),
* Daugavpils tiesa (Augšdaugavas novads, Daugavpils pilsēta, Krāslavas novads, Līvānu novads, Preiļu novads),
* Rēzeknes tiesa (Balvu novads, Ludzas novads Rēzeknes novads, Rēzeknes pilsēta).

## Vidzemes tiesu apgabals

* Vidzemes apgabaltiesa (Valmiera),
* Alūksnes rajona tiesa (Alūksnes novads,
* Cēsu rajona tiesa (Cēsu novads),
* Gulbenes rajona tiesa (Gulbenes novads)
* Limbažu rajona tiesa (Limbažu novads)
* Madonas rajona tiesa (Madonas novads),
* Valkas rajona tiesa (Smiltenes novads, Valkas novads),
* Valmieras rajona tiesa (Valmieras novads).

## Zemgales tiesu apgabals

* Zemgales apgabaltiesa (Jelgava),
* Aizkraukles rajona tiesa (Aizkraukles novads),
* Bauskas rajona tiesa (Bauskas novads),
* Dobeles rajona tiesa (Dobeles novads),
* Jelgavas tiesa (Jelgavas novads, Jelgavas pilsēta),
* Jēkabpils rajona tiesa (Jēkabpils novads),
* Ogres rajona tiesa (Ogres novads),
* Tukuma rajona tiesa (Tukuma novads).

## Atsauces

## Skatīt arī
* Latvijas administratīvais iedalījums
* Latvijas plānošanas reģioni
* Latvijas vēlēšanu apgabali
Bellevue

[thumb|250px|Viesnīca [1931. gada plūdu laikā]]
***Bellevue*** (, no franču valodas — 'skaistā ainava'), vietējo iedzīvotāju vidū saukta arī par **Belviju** vai **Beleviju**, bija viena no viesnīcām Jēkabpilī, kas atradās Daugavas kreisajā krastā, iepretim pārceltuves vietai.

Tā bija divstāvu koka ēka, kas atradās Krasta ielā (tagad Pļaviņu iela), lepno koka fasādi pavērsdama visā platumā pret Daugavu. Viesnīca tika celta 19. gadsimta beigās. Viesnīca darbojās līdz Pirmajam pasaules karam. Latvijas Republikas laikā viesnīca savu darbību atjaunoja un par tās īpašnieci kļuva Otīlija Ozoliņa. Jau pirms kara viesnīcas augšstāva zālē tika rīkotas teātru viesizrādes un koncerti, bet 20. gadsimta 20. gados viesnīca kļūst par lepnu saieta namu. Pēc kara atgriežoties bēgļiem, tiek nodibināta vietējā teātra trupa, kas viesnīcā sniedz izrādes. 20. gadsimta 30. gados augšējā zāle tika pārbūvēta, ierīkojot skatuvi, šo zāli sauca par Treilona zāli. Šeit ir spēlējis arī Rīgas Latviešu biedrības orķestris Jāzepa Mediņa vadībā. Uzceļot Aizsargu namu, nozīmīgākā sabiedriskā dzīve pārcēlās tur, bet "Belvija" saglabāja viesnīcas un krodziņa funkcijas. Viesnīca "Belvija" pastāvēja līdz padomju varas gadiem, kad šī viesnīcas ēka tika pārveidota par dzīvojamo namu. Ēka tika nojaukta 1990. gadā, uzbūvējot Daugavas dambi.

## Atsauces
Hikšteina alus darītava

[thumb|250px|Hikšteina alus darītava (kreisajā pusē) plūdu laikā, [1931. g.]]

**Hikšteina alus darītava** bija uzņēmums Jēkabpilī.

Hikšteina alus darītava atradās Daugavas kreisajā krastā starp Hikšteina parku un Krasta ielu (tagad Pļaviņu iela 50).
Alus darītava sāka darboties 1883. gadā. Tā darbojās līdz Pirmajam pasaules karam, tad darbību atjaunojusi Pirmās brīvvalsts laikā, nodrošinot darbu 16 strādniekiem. Hikšteina alus darītava zudusi Otrā pasaules kara laikā.

## Atsauces

.
Ādžūni

**Ādžūni** vai **Adžūni** ir apdzīvota vieta Bauskas novada Īslīces pagastā. Izvietojušies Svirkales krastā 2,7 km no Lietuvas robežas, 10 km no pagasta centra Rītausmām, 13 km no novada centra Bauskas un 80 km no Rīgas. Atrodas pie ceļa uz Žeimeli Lietuvā.

Ādžūni ietilpa teritorijā, ko 1921. gadā Latvijas teritorijā iekļāva no Kauņas guberņas. Ādžūni kopā ar vairākām citām sādžām tika iekļauti Rundāles pagastā. 1933. gadā Ādžūniem tika piešķirts ciema statuss. No 1949. līdz 1954. gadam Ādžūni bija Adžūnu ciema centrs. 1963. gadā Ādžūni iekļauti Īslīces pagastā. Šajā laikā tie bija kolhoza "Komunārs" centrs.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

Ādžūnos dzimuši tēlniece Lūcija Otīlija Žurgina un gleznotājs Teodors Karaša.

## Atsauces
Vilta Čemberlena 100 punktu spēle

200px|thumb|Vilts Čemberlens.
**Vilta Čemberlena 100 punktu spēle** bija NBA 1961.—1962. gada regulārās sezonas spēle starp Filadelfijas "Warriors" un Ņujorkas "Knicks", kas notika  *Hersheypark Arena* Hēršijā, Filadelfijas štatā, ASV. Šo spēli Nacionālā basketbola asociācija ir nosaukusi par vienu no visu laiku labākajām spēlēm.

"Warriors" uzvarēja "Knicks" ar 169—147, uzstādot tā brīža rezultativitātes rekordu (abu komandu gūtie punkti kopā). Visvairāk spēle ir ievērojama ar Vilta Čemberlena 100 gūtajiem punktiem. Tas ir NBA viena spēlētāja vienā spēlē gūto punktu rekords. Nākamais rezultatīvāko sarakstā ir Kobe Braiants, kurš  Losandželosas "Lakers" uzvarā (122—104) pār Toronto "Raptors" guva 81 punktu.

V. Čemberlens šajā spēlē iemeta 36 metienus no spēles no 63 izmestajiem, kā arī guva 28 punktus no soda metienu līnijas (kopā meta 32 soda metienus). Tajā laikā NBA noteikumos nebija metienu trīs punktu vērtībā. Vēl viņš savāca 25 atlēkušās bumbas, kas arī bija labākais rādītājs šajā spēlē.

## Vilta Čemberlena statistika

## Atsauces

## Ārējās saites
* ''NBA.com entry for the 100-point game''
Varis Krūmiņš (režisors)

**Varis Krūmiņš** (dzimis  Rīgā, miris ) bija latviešu dokumentālo un spēlfilmu režisors un scenārists.

## Biogrāfija
Varis Krūmiņš dzimis Rīgā. 1956. gadā pabeidza Vissavienības Valsts Kinematogrāfijas institūta režijas fakultāti. Gadu pirms izlaiduma uzsāka darbu kā otrais režisors Rīgas Kinostudijā filmai "Pēc vētras". 1956. gadā debitēja kā režisors īsfilmai "Cēloņi un sekas". 1957. gadā guva panākumus ar filmu "Zvejnieka dēls" (galvenajā lomā Eduards Pāvuls). Kopš 1960. gadiem darbojās dokumentālā kino žanrā. Tomēr 1971. gadā uzņēma arī spēlfilmu "Kara ceļa mantinieki". Nacionālās atmodas laikā veidoja kinohroniku "Atmoda Nr.1" (1989) laikraksta "Atmoda", Latvijas Tautas Frontes drukātajam pielikumam.

Kopš 1957. gada bija Latvijas kinematogrāfistu savienības biedrs.

## Filmogrāfija

### Režisors
**Spēlfilmas**
* 1956 — "Cēloņi un sekas"
* 1957 — "Zvejnieka dēls"
* 1959 — "Atbalss"
* 1971 — "Kara ceļa mantinieki"

**Dokumentālās filmas**
* 1963 — "Ne tikai cirst"
* 1964 — "Rudens balāde"
* 1965 — "Labsajūtas radītāji"
* 1965 — "Sarkani vakari"
* 1966 — "Jānis Rozentāls"
* 1966 — "Balti bērzi aiz ezera"
* 1970 — "Dzejniece"
* 1973 — "Pirmais virspavēlnieks"
* 1973 — "Līdumnieks"
* 1977 — "Otrā jaunība"

**Pasūtījuma filmas**
* 1964 — "Lidmašīna un cilvēki"
* 1965 — "Plūsmas metodes ražas novākšanā"
* 1974 — "Par lauksaimniecības objektu noturību"
* 1974 — "Gatavoties miera laikā"
* 1975 — "Saules ritmi"
* 1977 — "Aizsardzība pret bakterioloģiskajiem ieročiem"
* 1978 — "Valsts - bērniem"

### Līdzrežisors
* 1960 — "Vētra"

### Scenārija autors
* 1966 — "Balti bērzi aiz ezera"
* 1970 — "Dzejniece"
* 1971 — "Kara ceļa mantinieki"
* 1978 — "Valsts - bērniem"

### Otrais režisors
* 1956 — "Pēc vētras"

### Lomas
**Epizodēs**
* 1955 — "Uz jauno krastu"
* 1966 — "Akmens un šķembas"

## Atsauces

## Ārējās saites
* Varis Krūmiņš filmas.lv
BirdLife International

***BirldLife International*** ir 1922. gadā dibināta starptautiska putnu aizsardzības nevalstisko organizāciju savienība. *BirdLife International* partnerorganizācijas darbojas vairāk kā 100 valstīs un teritorijās un to kopējais dalībnieku skaits pārsniedz 10 miljonus. Latvijas Ornitoloģijas biedrība ir *BirdLife International* Latvijas partnerorganizācija.

## Atsauces

## Ārējās saites
* Latvijas Ornitoloģijas biedrība
* BirdLife International
Tuksnešu pele

**Tuksnešu pele** (*Pseudomys desertor*) ir grauzēju suga, kas dzīvo tikai Austrālijas tuksnesī.

## Izdzīvošana tuksnesī
Zinātnieki ir novērojuši, ka tuksnešu peles barojas tikai ar sēklām un pavisam nedaudz ar zaļajiem augiem. Tās kopumā nelieto tuksneša zāli vai sēklaugu zaļo daļu. Peles izdzīvošanas lielais noslēpums ir ūdens uzņemšana. Austrālijas tuksnesī nav ūdens resursu. Dabas pētnieki ir secinājuši, ka tuksnešu pelei pietiek ar retajiem lietus ūdeņiem un kukaiņiem, kurus tā medī. Turklāt tuksnešu pelei ir ļoti mazi ūdens zaudējumi caur ādu, urinēšanu un izkārnīšanos, kā arī tā spēj iegūt ūdeni no sēklām.

## Uzvedība
Tuksnešu pele ir sabiedrisks dzīvnieks. Tā veido kolonijas, kas ir pretēji citām tuksnesī dzīvojošām peļu sugām citos kontinentos, kas parasti ir vientuļnieces. To skaidro ar faktu, ka Austrālijā tuksnešu peli neapdraud tik daudzi plēsēji, kā citos kontinentos. Līdz ar to saime ātri savairojas.

## Atsauces
Budberga

**Budberga** (agrāk arī **Budberģe**, **Paņemūne**) ir apdzīvota vieta Bauskas novada Brunavas pagastā. Izvietojusies Mēmeles kreisajā krastā pie Budbergas un Bardžūnu strautu ietekas 8 km no pagasta centra Ērgļiem, 27 km no novada centra Bauskas un 94 km no Rīgas.

Apdzīvotā vieta izveidojusies ap bijušās Budbergas muižas (*Budberg*) centru. Ietilpa teritorijā, ko jaunizveidotā Latvijas valsts 1921. gadā saņēma no Lietuvas (bijušās Kauņas guberņas teritorijas). 1935. gadā piešķirts biezi apdzīvotas vietas (ciema) statuss. Līdz 1961. gadam bija Panemunes pagasta (pēc 1949. gada — ciema padomes) centrs. Budbergā atrodas Budbergas Romas katoļu baznīca un Budbergas Svētā Pāvila evaņģēliski luteriskā baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Skatīt arī
* Budbergas katoļu baznīca

## Atsauces
Panemune

**Panemune** var būt:

Apdzīvota vieta Latvijā:
* Budbergas senāks nosaukums (Paņemūne).

Apdzīvota vieta Lietuvā:
* Lejas Panemune (*Žemoji Panemunė*) — miests Šaķu rajona pašvaldībā;
* Lielā Panemune (*Didžioji Panemunė*) — ciems Biržu rajona pašvaldībā;
* Mazā Panemune (*Mažoji Panemunė*) — ciems Biržu rajona pašvaldībā;
* Panemune (*Panemunė*) — bijušais ciems Biržu rajona pašvaldībā;
* Panemune (*Panemunė*) — ciems Birštonas pašvaldībā;
* Panemune (*Panemunis*) — ciems Druskininku pašvaldībā;
* Panemune (*Panemunė*) — ciems Jurbarkas rajona pašvaldībā;
* Panemune (*Panemunė*) — Kauņas pilsētas daļa;
* Panemune (*Panemunė*) — pilsēta Paģēģu pašvaldībā;
* Panemune (*Panemunis*) — miests Rokišķu rajona pašvaldībā;
* Panemune (*Panemunis*) — ciems Rokišķu rajona pašvaldībā.

Pils Lietuvā:
* Panemunes pils — pils Jurbarkas rajona pašvaldībā.
Varis Krūmiņš (basketbolists)

**Varis Krūmiņš** (dzimis  Naukšēnos) ir latviešu basketbolists, treneris un politiķis. Bija 12. Saeimas deputāts, pārstāvot Latvijas Reģionu apvienību.

Mācījies Naukšēnu vidusskolā, Valmieras 4. vidusskolā un Rīgas 4. vidusskolā. Absolvējis Latvijas Valsts fiziskās kultūras institūtu un Augstākās sporta meistarības skolu. Spēlējis basketbolu augstā līmenī, pēc tam bijis veiksmīgs treneris.

## Trenera karjera
Pēc spēlētāja karjeras beigām V. Krūmiņš sākotnēji trenējis bērnus — no 1983. gada līdz 1997. gadam bija Valmieras bērnu un jaunatnes sporta skolas treneris. Pēc tam ir bijis daudzu Latvijas basketbola klubu galvenais treneris, tomēr visilgāko laiku darbojies un panākumus guvis ar BK Valmiera. Tāpat V. Krūmiņš ir bijis dažādu Latvijas jaunatnes izlašu treneris. 2007. gadā bija Latvijas jauniešu U-18 izlases treneris, kad tā izcīnīja pirmo Eiropas čempionāta medaļu Latvijas vīriešu basketbolā pēc neatkarības atjaunošanas (bronzu).

Laika posmā no 1983. līdz 1997. gadam V. Krūmiņš trenējis bērnus un jauniešus Valmieras sporta skolā, pēc tam līdz 2007. gadam bija Valmierā bāzēto (SK "Valmiera" un "Valmieras piens") komandu treneris. Kopš BK "Zemgale" kluba dibināšanas 2007. gadā V. Krūmiņš bija šīs komandas galvenais treneris. 2010. gadā uz divām spēlēm 2009.—2010. gada LSBL sezonas finālsērijā viņš bija sieviešu basketbola kluba SK "Cēsis" galvenais treneris.

V. Krūmiņš ir pirmā LBL Visu zvaigžņu spēles treneru konkursa uzvarētājs metienos no laukuma centra.

2020. gada nogalē V. Krūmiņš uzvarēja konkursā un tika apstiprināts par Kandavas novada Bērnu un jaunatnes sporta skolas direktoru.

## Politiskā darbība
2014. gadā V. Krūmiņš iesaistījās politikā un no Latvijas Reģionu apvienības (LRA) kandidēja 12. Saeimas vēlēšanās, taču netika ievēlēts. 2017. gada vasarā notikušajās pašvaldību vēlēšanās kandidēja uz vietu Ozolnieku novada domē (V. Krūmiņš dzīvo Ozolniekos), taču netika ievēlēts, toties viņš kļuva par 12. Saeimas deputātu Mārtiņa Bondara vietā, kurš tika ievēlēts Rīgas domē. Darbojās Latvijas Reģionu apvienības Saeimas frakcijā.

Kandidēja uz vietu Saeimā arī 13. Saeimas vēlēšanās, taču netika ievēlēts. Tāpat LRA nesaņēma pietiekošu vēlētāju atbalstu 2019. gada Eiropas Parlamenta vēlēšanās.

2021. gada Latvijas pašvaldību vēlēšanās nesekmīgi kandidēja uz vietu Jelgavas novada domē no Latvijas Reģionu apvienības saraksta. 2022. gadā kandidēja 14. Saeimas vēlēšanās no apvienības "Apvienotais saraksts", taču netika ievēlēts. Kandidēja arī 2025. gada pašvaldību vēlēšanās, bet arī šoreiz netika ievēlēts Jelgavas novada domē.

## Atsauces

## Ārējās saites
* BK Zemgale profils
* "Bronzas kalējs"
Varis Krūmiņš

**Varis Krūmiņš** var būt:

* Varis Krūmiņš (1931—2004), latviešu kinorežisors;
* Varis Krūmiņš (1961), latviešu basketbolists, treneris un politiķis.

## Skatīt arī
* Krūmiņš
* Krūmiņa
Latvijas Ornitoloģijas biedrība

**Latvijas Ornitoloģijas biedrība** (saīsināti **LOB**) ir 1985. gadā dibināta Latvijas putnu izpētes un aizsardzības sabiedriska organizācija. Biedrība apvieno vairākus simtus biedru, starp kuriem ir gan profesionāli ornitologi, gan amatieri putnu vērotāji, gan arī vienkārši dabas draugi. Biedru skaita ziņā šī ir lielākā dabas aizsardzības nevalstiskā organizācija Latvijā (2021. gadā biedru skaits pārsniedza 800). Organizāciju vada padome deviņu kopsapulces ievēlētu biedru sastāvā un prezidents (kopš 2020. gada — Antra Stīpniece), bet ikdienas darbu veic biedrības valde un darbinieki (valdes priekšsēdētājs — Viesturs Ķerus). Biedrības naudas līdzekļus veido projektu īstenošanai piesaistītais finansējums, ziedojumi un LOB biedru maksātās biedru naudas. Biedrības simbols ir Latvijas nacionālais putns baltā cielava, kas attēlots biedrības emblēmā.

Organizācijas galvenās darbības jomas ir savvaļas putnu izpēte un saglabāšana, kā arī sabiedrības izglītošana par putniem un dabas aizsardzību. Kopš 1987. gada Latvijas Ornitoloģijas biedrība izdod žurnālu “Putni dabā” (redaktors — Agnis Bušs). Kopš 1994. gada LOB Latvijā pārstāv starptautisko putnu aizsardzības organizāciju savienību *[[BirdLife International]]*, bet kopš 2001. gada ir pilntiesīgs tās partneris. Latvijā LOB aktīvi sadarbojas ar Latvijas Dabas fondu, kā arī citām sabiedriskajām un valsts organizācijām, kuru darbība ir saistīta ar putniem un dabas aizsardzību.

LOB veicina putnu vērošanas kā vaļasprieka veicināšanu, kas Latvijā kļūst aizvien izplatītāks. Katru gadu notiek vairāki ar putnu vērošanu saistīti pasākumi, kā ikgadējās putnu dienas, dažādas uzskaites un ekskursijas. Ik gadu notiek putnu vērošanas sacensības "Torņu cīņas", kur komandas sacenšas, lai diennakti ilgās sacensībās reģistrētu iespējami lielāku putnu sugu skaitu, veicot vērojumus no izlozē noteikta putnu vērošanas torņa. LOB bija pirmā organizācija, kas aizsāka Gada simbolu Latvijas dabā tradīciju — par pirmo Gada putnu Latvijā 1996. gadā kļuva grieze.

Latvijas Ornitoloģijas biedrības goda biedri ir Zigrīda Jansone (dzimusi 1937), Māris Strazds (1960; ilggadējs LOB direktors (1994—2002)), Aivars Mednis (1938), Ieva Vilka (1932), Aivars Petriņš (1951), Māra Janaus (1954), Jānis Priednieks (1956), Agris Celmiņš (1956), Jefims Kacs (1947), kā arī bijuši Jānis Vīksne (1936—2015; pirmais LOB prezidents), Kārlis Vilks (1900—1993), Egons Tauriņš (1907—1989), Georgs Lejiņš (1914—1994), Juris Lipsbergs (1939—2020), Pēteris Blūms (1938—2025).

## LOB prezidenti
* Jānis Vīksne (1985—2008)
* Otars Opermanis (2008—2012)
* Jānis Priednieks (2012—2020)
* Antra Stīpniece (kopš 2020)

## Atsauces

## Ārējās saites
* Latvijas Ornitoloģijas biedrības mājaslapa
* Žurnāla “Putni dabā” mājaslapa
Alvis Vilks

**Alvis Vilks** (dzimis 1972. gadā) ir bijušais Latvijas iekšlietu un korupcijas apkarošanas darbinieks. No 2003. līdz 2012. gadam bijis Korupcijas novēršanas un apkarošanas biroja priekšnieka vietnieks. Strādājis Iekšlietu ministrijā, Valsts policijā un Valsts ieņēmumu dienestā. 

## Biogrāfija
Jau paralēli mācībām Latvijas universitātē Alvis Vilks uzsāka darbu Valsts policijas pārvaldes nodaļā. Pēc studiju beigšanas Juridiskajā fakultātē (2000) pārgāja uz darbu Valsts ieņēmumu dienesta korupcijas novēršanas kontroles daļas galvenā jurista amatā.

2003. gadā kļuva par KNAB priekšnieka vietnieku. No 2003. gada 12. jūnija līdz 2003. septembrim bijis KNAB priekšnieka pienākumu izpildītājs. 2010. gada septembrī, uz laiku pildīdams priekšnieka pienākumus, Alvis Vilks sniedza interviju ziņu aģentūrai LETA, kurā izteicies par KNAB darbinieku iekšējiem konfliktiem. Par to biroja vadītājs Normunds Vilnītis ierosināja iekšējo izmeklēšanu un disciplinārlietu. 2011. gada 7. martā Alvis Vilks atstādināts no ieņemamā amata uz disciplinārlietas izmeklēšanas laiku sakarā ar Eiropas savienības PHARE projekta *KNAB attīstība un nostiprināšana* līdz galam neieviešanu. 2011. gada 30. martā premjerministrs Valdis Dombrovskis ar īpašu rezolūciju atcēla lēmumu par Alvja Vilka atstādināšanu un lika atjaunot viņu amatā. 2011. gada 13. maijā Alvi Vilku iekšējās izmeklēšanās rezultātā atbrīvoja no KNAB direktora vietnieka korupcijas novēršanas jautājumos amata. 2011. gada 29. jūnijā, pēc iepriekšējā KNAB priekšnieka Normunda Vilnīša atstādināšanas, Vilks atgriezās iepriekš ieņemtajā amatā. 2012. gada 8. jūnijā darbu KNAB pārtraucis pēc paša vēlēšanās. Turpmāk strādājis VAS "Latvijas gaisa satiksme".

## Atsauces
Dabū viņu uz skatuves

**"Dabū viņu uz skatuves"** () ir 2010. gada amerikāņu kinokomēdija, kuras režisors ir Nikolass Stūlers. Filmas pirmizrāde notika . "Dabū viņu uz skatuves" ir filmas *Forgetting Sarah Marshall* turpinājums.

## Ārējās saites
Filoloģija

[thumb|Grāmata par [indoeiropiešu valodas filoloģiju]]
**Filoloģija** ( — 'mīlestība uz vārdu') ir zinātne par kādas tautas valodu un literatūru. Tā ir cieši saistīta ar literatūru, vēsturi un valodniecību. Klasiskā filoloģija ir grieķu, latīņu un sanskrita valodas filoloģija.

Lingvistika ne vienmēr tiek iekļauta filoloģijā: pirmkārt, lingvistika ne vienmēr pēta tekstus, otrkārt, tā ne vienmēr skar kultūras pusi (lai gan valodas un kultūras attiecības ir aktuāla lingvistiski-filozofiska problēma); lingvistiku raksturo lielāka tuvība eksaktajām zinātnēm nekā citas disciplīnas, kas tradicionāli tiek pieskaitītas filoloģijai. Rietumeiropas valstīs un Amerikā ar filoloģiju apzīmē antīko (klasiskā filoloģija) un viduslaiku tekstu pētniecību, savukārt valodu un īpaši valodas teorijas pētniecību uzskata par atsevišķu disciplīnu.

## Ārējās saites
Mūzikas grupa

[thumb|''[Skillet*]]
*'Mūzikas grupa''' ir vairāku cilvēku kopums, kas apvienojušies, lai spēlētu mūziku. Mūzikas grupas var būt dažādu žanru gan rokgrupas, gan popgrupas, gan džeza un klasiskās mūzikas ansambļi. Divus grupas dalībniekus sauc par duetu, trīs cilvēku grupu par trio, četru cilvēku grupu par kvartetu, piecu cilvēku grupu par kvintetu, bet sešu cilvēku grupu sauc par sekstetu.

Grupas var atšķirties ne tikai pēc žanra, bet arī pēc instrumentu sastāva un stilistiskā fokusa. Piemēram, rokmūzikas grupas parasti izmanto ģitāras, basģitāras, bungas, savukārt džeza ansambļi bieži vien sastāv no tādiem instrumentiem kā saksafons, trompete, klavieres, kontrabass un bungas.

Papildus tradicionālajiem instrumentiem mūsdienu mūzikas grupas bieži izmanto elektroniskos instrumentus un tehnoloģijas, piemēram, sintezatorus, sampleri un datorus, lai veidotu sarežģītākas skaņas tekstūras. Mūzikas grupas var būt gan profesionālas, kas darbojas ierakstu industrijā un veic pasaules turnejas, gan amatieru, kas uzstājas vietējos klubos vai tikai izklaides nolūkos.

Grupas dalībnieki bieži vien sadala lomas, piemēram, kāds var būt galvenais vokālists, kamēr citi rūpējas par instrumentālo izpildījumu vai dublējošām balsīm. Dažos gadījumos grupas dalībnieki mainās lomās, lai nodrošinātu muzikālo daudzveidību. Grupu sastāvs laika gaitā var mainīties, un dalībnieki bieži vien veido sadarbības ar citiem mūziķiem vai darbojas solo projektos.

## Ārējās saites
Garezers (ciems)

**Garezers** bija plānota apdzīvota vieta Rīgas apriņķa Ādažu pagastā (tagad Carnikavas pagastā). Izvietojusies teritorijā starp dzelzceļu un Rīgas līča krastu posmā starp Gaujas ieteku līcī un Lilasti, iekļaujot Garezerus. 1935. gadā vasarnīcu ciemam ar 27 iedzīvotājiem tika piešķirts ciema statuss. 1936. gadā dzelzceļa līnijā Rīga—Rūjiena tika atvērta pietura Garezers. Mūsdienās apdzīvotā vieta nepastāv, teritorija ietilpst Piejūras dabas parkā. Apdzīvotā vieta nekad netika izveidota.

## Atsauces
Jarena

**Jarena** () ir apgabals un vēlēšanu apgabals Nauru Republikā. *De facto* valsts galvaspilsēta.

Jarena atrodas salas dienvidu daļā. Platība 1,5 km2. Agrākais pilsētas nosaukums – **Makwa/Moqua**.

## Dabas apstākļi
Jarena atrodas uz Nauru salas, kas savukārt radusies no vulkāna krātera konusa. Klimats ekvatoriāls, ļoti karsts un mitrs. Vidējā mēneša gaisa temperatūra ir aptuveni 28 °C. Nokrišņu daudzums gada laikā ir 2000 mm. Nereti gadās, ka nokrišņu ir ļoti maz, bet citos gados, ka nolīst 4500 mm nokrišņu. Visvairāk nokrišņu ir no novembra līdz februārim, kad dominē rietumu musoni. Augāju veido kokospalmas, korķu viļķa priedes (pandāni), fikusi un laurlapu koki. Izplatīti arī dažādi krūmaugi. Fauna ļoti vāji attīstīta. No zīdītājiem sastopamas tikai žurkas, bet no rāpuļiem tikai ķirzakas. Daudzu putnu un kukaiņu sugas.

## Iedzīvotāji, valoda un reliģija
Pēc 2004. gada datiem Jarenas apgabalā mīt ap 2000 iedzīvotāju. Lielākā daļa iedzīvotāju ir nauruieši, kuri ir mikronēziešu tautu grupas pēcteči. Nauruieši sastāda 58% no iedzīvotāju skaita. Jarenu apdzīvo arī aptuveni 25% citu Okeānijas salu pārstāvji, 8% ķīnieši, bet pārējie ir eiropieši un viņu pēcteči. Valsts valodas ir nauruiešu un angļu. 60% no iedzīvotājiem ir protestanti, bet pārējie — katoļticīgie.

## Valdības un administratīvās ēkas
Jarenas apgabalā atrodas šādas valdības iestādes:
* parlamenta ēka;
* zemes stacijas;
* pārvaldes iestādes;
* policijas iecirknis;
* Nauru starptautiskā lidosta un termināls.
Jarena (dažreiz arī Aivo) tiek minēta kā valsts galvaspilsēta, kaut gan tas ir nepareizi, jo Nauru nav pilsētas vai oficiālas galvaspilsētas. ANO uzskata Jarenu par "galveno apgabalu".

## Pilsētas attīstības vēsture
Pirmās eiropiešu apmetnes Jarenā izveidojās ap 1830. gadu. 1888. gadā sala ietilpa Māršala salu protektorātā, kuru pārvaldīja Vācija. Kopš 1914. gada Lielbritānija, Jaunzēlande un Austrālija salā ieviesa savu pārvaldi. No 1942. līdz 1945. gadam atradās Japānas karaspēka okupācijas zonā. 1968. gadā Nauru tika pasludināta par neatkarīgu republiku, bet Jarena tomēr netika apstiprināta par valsts oficiālo galvaspilsētu. Kopā ar Menengu, kurā atrodas prezidenta rezidence, Jarena kļuva tikai par Nauru Republikas administratīvo centru. 

## Apskates objekti
Galvenie apskates objekti ir divi muzeji, kuros var iepazīties ar Japānas bruņojumu Otrā pasaules kara laikā. Salā saglabājušies ar japāņu nocietinājumi un pazemes ejas. Salas apkārtnē ir saglabājušies daudz kuģu vraku un notriektu lidmašīnu atlūzu. Apgabala teritorijā atrodas starptautiskā lidosta.
Bouens

**Bouens** var būt:

* Brūss Bouens (*Bruce Bowen*; dzimis 1971. gadā) — amerikāņu basketbolists;
* Džerods Bouens (*Jarrod Bowen*; dzimis 1996. gadā) — angļu futbolists;
* Ērls Bouens (*Earl Boen*; 1941—2023) — amerikāņu aktieris;
* Maikls Bouens (*Michael Bowen*; dzimis 1953. gadā) — amerikāņu aktieris;
* Stīvens Bouens (*Stephen Bowen*; dzimis 1964. gadā) — NASA astronauts.
Lendrijs Fīldss

**Lendrijs Fīldss** (; dzimis  Longbīčā, Kalifornijas štatā, ASV) ir profesionāls amerikāņu basketbolists, spēlē uzbrūkošā aizsarga pozīcijā. Pašlaik (2013) pārstāv NBA klubu Toronto "Raptors". 2010. gada NBA draftā viņu Ņujorkas "Knicks" izraudzījās ar kopējo 39. kārtas numuru.

Vidusskolā viņš pārstāvēja savas skolas *Los Alamitos* basketbola komandu, pēdējos divos vidusskolas gados bija tās kapteinis. Pēc tam viņš NCAA turnīrā pārstāvēja Stenforda Universitātes basketbola komandu Stenfordas "Cardinal". Viņa sniegums ar katru gadu uzlabojās līdz pēdējā gadā viņš bija viens no labākajiem spēlētājiem komandā, kā arī *Pac-10* konferences rezultatīvākais spēlētājs starp ceturtā kursa studentiem.

Pēc draftēšanas NBA draftā viņš uzrādīja labu sniegumu Vasaras līgā un pirmssezonas pārbaudes spēlēs, kas ļāva viņam sākt 2010.—2011. gada NBA sezonu "Knicks" starta sastāvā. Viņš tika atzīts par pirmo divu mēnešu labāko Austrumu konferences debitantu.

## Statistika NBA

### Regulārā sezona

|-
| style="text-align:left;"| 
| style="text-align:left;"| "Knicks"
| **82** || **81** || **31,0** || **49,7** || **39,3** || **76,9** || **6,4** || 1,9 || 1 || 0,2 || **9,7**
|-
| style="text-align:left;"| 
| style="text-align:left;"| "Knicks"
| 66 || 62 || 28,7 || 46,0 || 25,6 || 56,2 || 4,2 || **2,6** || **1,2** || **0,3** || 8,8
|-
| style="text-align:left;"| 
| style="text-align:left;"| "Raptors"
| 51 || 22 || 20,3 || 45,7 || 14,3 || 64,2 || 4,1 || 1,2 || 0,6 || 0,2 || 4,7
|-
| style="text-align:left;"| 
| style="text-align:left;"| "Raptors"
| 30 || 2 || 10,7 || 40,3 || 0 || 63,6 || 2 || 0,7 || 0,3 || 0,1 || 2,3
|-
| style="text-align:left;"| 
| style="text-align:left;"| "Raptors"
| 26 || 9 || 8,3 || 48,8 || 50,0 || 83,3 || 1 || 0,6 || 0,4 || 0 || 1,8
|- class="sortbottom"
| style="text-align:center;" colspan="2"| Karjera
| 255 || 176 || 23,6 || 47,3 || 33,2 || 66,6 || 4,3 || 1,6 || 0,8 || 0,2 || 6,8
|-
|}

### Izslēgšanas spēles

|-
| style="text-align:left;"| 2011
| style="text-align:left;"| "Knicks"
| 4 || **4** || 17,8 || 20,0 || 0 || 16,7 || 1,3 || 1,3 || 0,5 || **0,8** || 1,8
|-
| style="text-align:left;"| 2012
| style="text-align:left;"| "Knicks"
| **5** || **4** || **23,0** || **48,4** || **20,0** || **71,4** || **3** || **1,4** || 0,6 || 0 || **7,2**
|-
| style="text-align:left;"| 2014
| style="text-align:left;"| "Raptors"
| 3 || 0 || 8,7 || 0 || 0 || 0 || 2,3 || 0,3 || **1,3** || 0,3 || 0
|- class="sortbottom"
| style="text-align:center;" colspan="2"| Karjera
| 12 || 8 || 17,7 || 37,5 || 11,1 || 46,2 || 2,3 || 1,1 || 0,8 || 0,3 || 3,6
|-
|}

## Atsauces

## Ārējās saites
Karīms Benzemā

**Karīms Benzemā** (, ; dzimis  Lionā, Francijā) ir profesionāls alžīriešu izcelsmes Francijas futbolists, spēlē uzbrucēja pozīcijā, bijušais Francijas futbola izlases dalībnieks. Kopš 2026. gada pārstāv Saūda Arābijas profesionālās līgas klubu *[[Al Hilal SFC|Al Hilal]]*.

Futbolista karjeru uzsāka vietējā Lionas klubā *SC Bron Terraillon*, 1996. gadā viņš pievienojās pilsētas lielākajam futbola klubam Lionas "Olympique". Profesionāļa karjeras debija viņam bija 2004.—2005. gada sezonā. "Olympique" klubu pārstāvēja pirmās trīs profesionāļa karjeras sezonas. Veiksmīgāko sezonu Francijas līgā aizvadīja 2007.—2008. gada sezonā, kad kļuva par kluba starta sastāva uzbrucēju un guva 30 vārtus, tā palīdzot kluba izcīnīt septīto *Ligue 1* titulu pēc kārtas. Tajā sezonā viņš kļuva par turnīra rezultatīvāko spēlētāju un tika iekļauts simboliskajā izlasē. Kopuma Lionas kluba sastāvā ir kļuvis par četrkārtēju Francijas čempionu (2004—05, 2005—06, 2006—07, 2007—08). Pēc vēl vienas sezonas ar "Olympique" viņš 2009. gada jūlijā parakstīja līgumu ar ''La Liga'' klubu Madrides "Real" uz sešiem gadiem.

K. Benzemā ir spēlējis visās Francijas jaunatnes izlasēs no U-17 līdz pat pieaugušo izlasei. Pieaugušo izlasē viņš debitēja 2007. gada martā draudzības spēlē pret Austrijas izlasi. Šajā spēlē viņš guva uzvaras vārtus, spēle beidzās ar rezultātu 1—0. Viņš pārstāvēja Francijas izlasi 2008. gada Eiropas čempionāta finālturnīrā.  saņēma Zelta bumbas (*Ballon d'Or*) balvu par sniegumu 2021.—2022. gada sezonā.

## Sasniegumi
**Lyon**

* Francijas Ligue 1: 2004—05, 2005—06, 2006—07, 2007—08
* Coupe de France: 2007—08
* Trophée des Champions: 2006, 2007

**Real Madrid**

* Spānijas La Liga: 2011—12, 2016—17, 2019—20, 2021—22, 
* Copa del Rey: 2010—11, 2013—14
* Spānijas Superkauss: 2012, 2017
* UEFA Čempionu līga: 2013—14, 2015—16, 2016—17, 2017—18
* UEFA Superkauss: 2014, 2016,2017
* FIFA Klubu Pasaules kauss: 2014, 2016, 2017, 2018, 2022

**Francija**
*UEFA Nāciju līga: 2020—21
*FIFA Pasaules kauss: finālists 2022
**Individuālie sasniegumi**

* Zelta bumbas ieguvējs: 2022
* Francijas Ligue 1 labākais vārtu guvējs: 2007—08
* Francijas Ligue 1 sezonas labākais spēlētājs: 2007—08
* Francijas gada futbolists: 2011, 2012, 2014

## Atsauces

## Ārējās saites

* Oficiālā mājaslapa 

* Madrides "Real" profils
Dions Fanefs

**Dions Fanefs** (; dzimis  Edmontonā) ir bijušais kanādiešu hokejists, aizsargs, Kanādas hokeja izlases dalībnieks. Karjeras laikā aizvadījis 1048 spēles Nacionālās hokeja līgas klubos Kalgari "Flames", Toronto "Maple Leafs", Otavas "Senators" un Losandželosas "Kings", četras reizes piedalījies NHL Visu Zvaigžņu spēlē. Izlases sastāvā kļuvis par 2007. gada pasaules čempionu.

## Spēlētāja karjera
2003. gada NHL draftā viņu ar devīto numuru izraudzījās Kalgari "Flames". NHL viņš debitēja 2005. gadā pēc četriem WHL līgas klubā *[[Red Deer Rebels]]* aizvadītajiem gadiem. WHL karjeras laikā viņš divas reizes tika atzīts par gada labāko aizsardzības spēlētāju. Debijas sezonā NHL (2005.—2006.) viņš bija "Flames" rezultatīvākais aizsargs starp līgas debitantiem un tika nominēts Kaldera balvai. D. Fanefs ir divas reizes piedalījies NHL Visu zvaigžņu spēlē: 2007. un 2008. gadā. Uz Toronto "Maple Leafs" viņš pārgāja 2009.—2010. gada sezonas laikā. Jau sākot ar 2010.—11. gada sezonu Fanefs pildīja "Maple Leafs" kapteiņa funkcijas.

2015.—16. gada sezonas vidū tika aizmainīts uz Otavas "Senators", taču divas sezonas vēlāk "Senators" aizsargu aizmainīja uz Losandželosas "Kings". "Kings" sastāvā spēlēja līdz 2018.—19. gada sezonas beigām, pēc kuras komanda izpirka Fanefa līguma pēdējos divus gadus. 2021. gada novembrī Fanefs paziņoja par profesionālās karjeras noslēgšanu.

Kanādas hokeja izlases sastāvā kļuvis par 2007. gada pasaules čempionu, piedalījies vēl divos pasaules čempionātos. Junioru vecumā spēlējis 2004. un 2005. gada pasaules čempionātos junioriem.

## Ārējās saites
*
* The Internet Hockey Database profils
Guntis Valneris

**Guntis Valneris** (dzimis  Rīgā) ir Latvijas dambretists, lielmeistars. 1994. gadā izcīnījis pasaules čempiona titulu starptautiskajā dambretē.

## Biogrāfija
Dzimis fizkultūras skolotāja un farmaceites ģimenē. Jaunākais brālis Uldis Valneris (1972) vēlāk kļuva par profesionālu basketbolistu. Mācījies Rīgas 7. vidusskolā (absolvējis 1985. gadā). Studējis LVU Fizikas un matemātikas fakultātē. Dienējis padomju armijā. 

Dambreti iemācījies spēlēt četru gadu vecumā, to iemācīja tēvocis. Sacensībās piedalās no 1976. gada. Par meistarkandidātu kļuva 1978. gadā, par sporta meistaru — vēl pēc diviem gadiem. 13 gadu vecumā uzvarēja Latvijas čempionātā krievu dambretē pieaugušajiem un PSRS jauniešu (U18) čempionātā. Pirmais treneris Viktors Adamovičs, pēc tam trenējies simtlauciņu dambretē pie Emanuela Mērina.

1982. gadā sāka nopietni trenēties starptautiskajā (simtlauciņu) dambretē. Trīs gadus pēc kārtas (1984, 1985, 1986) uzvarēja pasaules junioru čempionātos. Par Valnera augstāko sportisko sasniegumu kļuva 1994. gadā Hāgā izcīnītais pasaules čempiona tituls.

Arī turpmākos gadus G. Valneris atrodas starp spēcīgākajiem pasaules dambretistiem. Viņš ir divkārtējs Eiropas čempions (1992, 2008) un pasaules čempions ātrspēlē (1999, 2007). Trīsreiz (2015, 2016 un 2024) uzvarējis Pasaules kausā. Vairākkārt atzīts par Jūrmalas gada sportistu.

I pasaules intelektuālajās sporta spēlēs Pekinā (2008) izcīnīja bronzas medaļu.

## Atsauces

## Ārējās saites

* Intervija ar Gunti Valneri
Ēresunds

**Ēresunds** (, ) ir jūras šaurums starp Zviedriju un Dānijai piederošo Zēlandes salu. Viens no Dāņu šaurumiem, kas savieno Baltijas jūru ar Ziemeļjūru. Ēresunds ir ap 100 km garš un šaurākajā vietā tikai 4 km plats. Šauruma krastos vairākas lielas pilsētas: Kopenhāgena Dānijā un Malme un Helsingborja Zviedrijā. Kopenhāgena un Malme ir savienotas ar 2000. gadā pabeigto Ēresunda tiltu. Šaurumā notiek intensīva kuģu satiksme.

## Atsauces

## Ārējās saites
Eduards Bērziņš

**Eduards Bērziņš** (dzimis , miris ) bija latviešu izcelsmes padomju militārais un saimnieciskais darbinieks. Pirmais Kolimas *Daļstroj* tresta priekšnieks Magadanā, kam pakļāvās arī reģionālās Gulaga nometnes.

## Dzīvesgājums
Dzimis 1894. gada 7. februārī Iļģuciemā Rīgā Pētera Žīda un viņa sievas Marijas ģimenē, brālis Jānis, māsa Antonija.
1904. gadā ģimene mainīja uzvārdu un kļuva par Bērziņiem.
Mācījās Rīgas Amatnieku biedrības amatu skolā, Freiburgas Mākslas skolā un no 1912. līdz 1914. gadam studēja Berlīnes Mākslas akadēmijā. Vācijā apprecējās ar latviešu mākslinieci Mirdzu Mittenbergu.

Pēc Pirmā pasaules kara sākuma atgriezās Rīgā, papildinājās Rīgas pilsētas mākslas skolā pie V. Purvīša.
1915. gadā Bērziņu mobilizēja Krievijas Impērijas armijā un ieskaitīja 4. Vidzemes latviešu strēlnieku pulkā. Par nopelniem kaujās apbalvots ar Sv. Jura krustu. Pēc Oktobra revolūcijas kļuva par Latviešu strēlnieku divīzijas 1. vieglās artilērijas diviziona komandieri.

1918. gadā iestājās boļševiku partijā un tika nosūtīts uz Maskavu. Tur kļuvis par padomju valdības apsardzes priekšnieku, palīdzējis novērst kreiso eseru dumpi un atklājis angļu aģenta Brūsa Lokarta nodomu iznīcināt vairākus boļševiku partijas līderus. Šajā laikā, pamatā Rietumeiropā, ticis dēvēts par *Dzelzs boļševiku*.
Krievijas pilsoņu kara laikā piedalījies kaujās Sarkanās armijas sastāvā Rietumu, Dienvidrietumu un Austrumu frontē. Strādājis padomju drošības iestādēs.

1930. gadu sākumā vadījis Višeras celulozes un papīra kombināta celtniecību Ziemeļurālos. Bērziņa vadībā kombināta celtniecība pabeigta triecientempā — 15 mēnešos.
1931. gada 13. novembrī tika dibināts Tālo Austrumu apgūšanas trests *Daļstroj*, kas kļuva par PSRS lēģeru sistēmas aizmetni. Par šī tresta pirmo vadītāju tika iecelts Eduards Bērziņš.

1932. gada 19. janvārī Maskavā tika izdota slepena pavēle, kas paredzēja “Daļstroj” vajadzībām nākamajā gadā izveidot 40 tūkstošus lielu ieslodzīto kontingentu. 1. aprīlī nodibināja Ziemeļaustrumu labošanas darbu nometni ar centru Magadanā. Arī šīs nometnes priekšnieks bija pakļauts tieši Bērziņam. Lai viņš varētu operatīvi pārvietoties pa pakļauto teritoriju, Bērziņam tika piešķirts kuģis “Zvezda”, lidmašīna un starptautiskas klases dzelzceļa vagons. Ikdienā pārvietojies ar *[[Rolls Royce]]* automašīnu.
1935. gadā par ieguldījumu Kolimas reģiona attīstībā Bērziņam piešķirts Ļeņina ordenis.

1937. gada nogalē Eduardu Bērziņu izsauca uz Maskavu, kur 19. decembrī arestēja dzelzceļa stacijā netālu no Maskavas. Līdzīgi kā Lielā terora citos procesos, Bērziņam tika inkriminēta trockistu organizācijas vadība Kolimas novadā un spiegošana Japānas un Lielbritānijas labā. Tika atzīts par vainīgu un 1938. gada 1. augustā nošauts un aprakts Komunarkas poligonā. VDK ilgstoši slēpa patiesos viņa nāves iemeslus un par miršanas dienu uzdeva 1940. gada 3. septembri. Sievu Elzu izsūtīja uz tautas ienaidnieku nometni, dēlu Pēteri nodeva bērnu namā, vienīgi meita Mirdza paglābās no aresta.

1988. gadā Eduardam Bērziņam Magadanas centrā uzstādīja pieminekli.

## Atsauces

## Ārējās saites
* historia.lv
* Моя родина — Магадан. Берзин Эдуард Петрович
Stacijas tilts

**Stacijas tilts** ir tilts pāri Rēzeknes upei Rēzeknē.

## Vēsture
1979. gadā pirmo reizi tika izteikta ideja par jaunās ielas un tilta pār Rēzeknes upi būvniecību, kas atslogotu no intensīvas transporta kustības Atbrīvošanas aleju.

 plkst. 13:00 Rēzeknes pilsētas 725. gadu jubilejas svinībās tika atklāts Stacijas tilts.

## Atsauces

## Ārējās saites
* Stacijas ielas rekonstrukcija ar savienojošo posmu izbūvi un satiksmes pārvada būvniecību
Hold It Against Me

"**Hold It Against Me**" ir amerikāņu dziedātājas Britnijas Spīrsas singls no viņas septītā studijas albuma *[[Femme Fatale]]*. Tas tika izdots  sadarbībā ar ierakstu kompāniju Jive Records kā septītā albuma vadošais singls.

## Dziesmu saraksts
*; Ciparu lejupielāde
# "Hold It Against Me" – 3:49

*; AK Ciparu lejupielāde / CD Singls
# "Hold It Against Me" – 3:49
# "Hold It Against Me" (Instrumental) – 3:49

*; Ciparu Remixes EP
# "Hold It Against Me" (Adrian Lux & Nause Radio) – 3:05
# "Hold It Against Me" (JumpSmokers Club) – 6:02
# "Hold It Against Me" (Ocelot Club) – 6:14
# "Hold It Against Me" (Smoke 'N Mirrors Club) – 7:41
# "Hold It Against Me" (Funk Generation Radio) – 3:48
# "Hold It Against Me" (Tracy Young Ferosh Anthem Mix) – 8:38
# "Hold It Against Me" (Abe Clements Radio) – 4:02

## Atsauces

## Ārējās saites
* YouTube mūzikas videoklips
Madonas apriņķa muižu nosaukumi

thumb|330px|Madonas apriņķa karte ar vāciskajiem vietvārdiem (1929).

**Madonas apriņķa muižu nosaukumi** ir viens no avotiem Madonas apriņķa un Latvijas vēstures izziņai.

Muižas pastāvēja līdz 1920. gada agrārajai reformai, kad tās tika likvidētas un bijušajiem īpašniekiem reizumis tika atstāti vienīgi muižu centri. 1925. gada administratīvo pārkārtojumu rezultātā daļu no Cēsu un Valkas apriņķiem iekļāva jaunizveidotajā Madonas apriņķī. Tādējādi pēc 1925. gada Madonas apriņķa robežās bija 2 lieli muižas centri Cesvainē un Jaungulbenē, kā arī 4 mazie muižas centri Lubānā, Mārcienā, Stāmerienā un Vestienā.

Vietvārdu nosaukumos muižas vārds tika izskausts ar 1936. gada likumu par lauku nekustamo īpašumu pārdēvēšanu.

## Bijušās muižas Madonas apriņķa teritorijā (1925)

## Attēlu galerija

Attēls:Stamerienas pils ap 1910.jpg|Stāmerienas (''Stomersee'') muižas kungu māja (ap 1910)
Attēls:Sāvienas muiža.jpg|Sāvienas muižas kungu māja (1866)
Attēls:Jaunkalsnavas muižas kungu māja pirms 1905. gada.jpg|Jaunkalsnavas muižas kungu māja pirms 1905. gada
Attēls:Odzienas pils.jpg|Odzienas muižas pils pirms 1905. gada
Attēls:Gulbenes sarkana pils.jpg|Vecgulbenes muižas Sarkanā vai Mazā pils (*Das kleine Schloss*) pēc 1905. gada
Attēls:Gulbenes pils 1918.jpg|Vecgulbenes muižas (*Alt-Schwanenburg*) Baltā pils ap 1918. gadu
Attēls:Dzelzavas_muiža.jpg|Dzelzavas muižas kungu māja mūsdienās
Attēls:Jaungulbenes pils 2000-04-21.jpg|Jaungulbenes muižas kungu māja mūsdienās
Attēls:Cesvaine.jpg|Cesvaines muižas pils mūsdienās
Beļavas muižas pils 2000-04-21.jpg|Beļavas muižas kungu māja (2000)


## Atsauces

## Ārējās saites
* Pilis, muižas un pilsdrupas A-L
* Pilis, muižas un pilsdrupas M-Z
* Latvijas piļu un muižu asociācijas mājas lapa
Somatiskā nervu sistēma

**Somatiskā nervu sistēma** atrodas galvas un muguras smadzenēs. Tās perifērā daļa sastāv no kustību un jušanas šķiedrām, kas ietilpst galvas un muguras smadzeņu nervos. Somatiskā nervu sistēma inervē pasīvo un aktīvo kustību aparātu un visu ķermeņa ādu.
Darens Bents

**Darens Ešlijs Bents** (; dzimis  Tūtingā, Anglijā) ir angļu bijušais futbolists, spēlēja uzbrucēja pozīcijā, Anglijas futbola izlases dalībnieks.

Profesionāļa karjeru uzsāka Ipswich Town sastāvā, tā sastāvā piedalījās 122 spēlēs, kurās guva 47 vārtus. 2005. gadā pievienojās Charlton Athletic par 2,5 miljoniem sterliņu mārciņām. D. Bents nākamajās divās sezonās bija rezultatīvākais spēlētājs un tad pārgāja uz Tottenham Hotspur par 16,5 miljoniem sterliņu mārciņām. Pēc divām *Hotspur* pavadītām sezonām viņš pievienojās Sunderland un pēc 18 mēnešiem, 2011. gada janvārī, pārgāja uz Aston Villa.

Viņš ir spēlējis vairākās Anglijas jaunatnes izlasēs kopš U-15 vecuma. Pieaugušo izlases sastāvā viņš debitēja 2006. gadā pret Urugvajas izlasi, tās sastāvā ir guvis trīs vārtus.

## Sasniegumi
**Tottenham Hotspur**

* Anglijas Līgas kauss: 2007—08

**Individuālie sasniegumi**

* Sunderland sezonas labākais spēlētājs: 2009—10

## Atsauces

## Ārējās saites
2009. gada Pasaules sērija

**2009. gada [[Pasaules sērija]]** () bija 2009. gada MLB sezonas čempionu noskaidrošanas sērija. 2009. gadā Pasaules sērija tika aizvadīta 105. reizi. Amerikāņu līgas čempioni Ņujorkas "Yankees" tikās ar Nacionālā līgas čempioniem Filadelfijas "Phillies". Pēc sešu spēļu sērijas beigām "Yankees" beisbolisti kļuva par 2009. gada sezonas čempioniem, sērijā viņi triumfēja ar 4—2. Šis bija "Yankees" 27. izcīnītais Pasaules sērijas čempionu tituls. Sērija tika aizvadīta *Yankee Stadium* un *Citizens Bank Park* laukumos laika posmā no 2009. gada 28. oktobri līdz 4. novembrim. Par sērijas vērtīgāko spēlētāju tika atzīts čempionus pārstāvošais Hideki Matsui.

## Spēles

## Atsauces

## Ārējās saites

* MLB.com profils 
* Baseball-Reference.com profils
Reentry Breakup Recorder

[thumb|300px|''REBR'' (ievietots vara korpusā) virs kosmonautu galvām neilgi pirms transportkuģa [Kounotori 2 atvienošanas no SKS]]
***Reentry Breakup Recorder*** jeb ***REBR*** (no  "atgriešanās [Zemes atmosfērā] sadalīšanās ierakstītājs") ir ierīce, kas paredzēta ievietošanai kosmiskajā aparātā, lai ierakstītu telemetrijas datus, kad kosmiskais aparāts tiek novadīts no orbītas un sadeg atmosfērā. To izstrādājusi un izgatavojusi ASV kompānija *[[The Aerospace Corporation]]*. *REBR* pārrauga ASV Aizsardzības departamenta Kosmisko izmēģinājumu programma (*Space Test Program*). Karstuma vairogu konstruējusi kompānija *[[Boeing]]*.

Kad kosmiskais aparāts lielā ātrumā ieiet Zemes atmosfērā, tas sakarst, sāk degt un sadalās, ja nav īpaši aizsargāts. Zinātniekiem un inženieriem interesē, kādi procesi notiek šajā brīdī ar pavadoni, kurā brīdī tas sadalās un kādi fragmenti saglabājas. Šajā posmā nav iespējami radiosakari, un vairumā gadījumu pavadoņu krišana notiek virs okeāniem, kur grūti atrast nokritušos fragmentus. 4 kg *REBR* ir vapgādāts ar karstuma vairogu, kas spēj izturēt augstu temperatūru. Tas var reģistrēt kosmiskā aparāta temperatūru, paātrinājumu, rotācijas ātrumu un citus datus no sensoriem (bezvadu un ar vadiem savienotu), kas izveitoti pētāmajā pavadonī. Pēc kosmiskā aparāta sadalīšanās *REBR* turpina krišanu zemskaņas ātrumā, un aptuveni piecas minūtes var pārraidīt ierakstītos datus uz *[[Iridium (pavadoņsistēma)|Iridium]]* pavadoņu sakaru tīklu. Tā kā nolaižamais aprāts nav apgādāts ar izpletni, tad to nav paredzēts atgūt, kaut gan pēc GPS ierīces datiem var zināt tā krišanas vietu.

Pirmie divi *REBR* uz Starptautisko kosmosa staciju tika nogādāti 2011. gada janvārī Japānas transportkuģī *[[Kounotori 2]]*. Pirmais tika atstāts *HTV-2*, kas atvienojās no stacijas 28. martā un nogāja no orbītas 30. martā. Otrais *REBR* tika pārvietots uz Eiropas transportkuģi *[[Johannes Kepler ATV]]*, kas novadīts no orbītas 2011. gada jūnijā.

Japānā izgatavotu *REBR* ar nosaukumu ***i-Ball*** palaida 2012. gadā ar *[[Kounotori 3]]*. Tas, atšķirībā no iepriekšējiem, apgādāts ar izpletni, lai varētu nolaisties okeānā. Šādi tiek paildzināts laiks, kurā var pārraidīt datus caur *Iridium* pavadoņsistēmu. *i-Ball* nav paredzēts atgūt, tas nogrimst.

2016. gadā *REBR* izmantots kravas kuģī *Cygnus* *[[OA-6]]*.

## Atsauces

## Ārējās saites
* REBR NASA vietnē
Progresīvais metāls

**Progresīvais metāls** ir smagā metāla apakšžanrs. Tam raksturīgs spēcīgs, uz ģitāru skaņām balstīts skanējums, sarežģīts aranžējums, neraksturīgi takstmēri un progresīvajai rokmūzikai raksturīgs, bagātīgs instrumentālais pavadījums. Progresīvā metāla skaņdarbu garums pārsvarā ir garāks nekā vidējais smagā metāla skaņdarbu garums, tāpat bieži skaņdarbi ir savā starpā saistīti konceptuālos albumos. Daudzas progresīvā metāla grupas ir ietekmējušās no džezroka un klasiskās mūzikas.

Lai arī žanrs izveidojās jau 1980. gadu beigās, komerciālus panākumus tas guva vien 1990. gados, tādām grupām kā *[[Dream Theater]]*, *[[Tool]]*, *[[Queensrÿche]]*, *[[Fates Warning]]* pārdodot miljonus savu albumu kopiju un uzstājoties daudzu tūkstošu priekšā. Arī grupas *[[Metallica]]* tolaik spēlētajā mūzikā bija zināmas progresīvā metāla iezīmes. 1990. gadu beigās progresīvā metāla popularitāte sāka strauji samazināties un mūsdienās progresīvais metāls lielākoties ir saglabājies kā pagrīdes mūzika.

## Pazīstamākie žanra pārstāvji

## Atsauces